CELEX: 62021CB0609
Language: fi
Date: 2022-03-25 00:00:00
Title: Asia C-609/21: Unionin tuomioistuimen määräys (kahdeksas jaosto) 25.3.2022 (ennakkoratkaisupyyntö, jonka on esittänyt Spetsializiran nakazatelen sad – Bulgaria) – Rikosoikeudenkäynti, jossa vastaajina ovat IP, DD, ZI, SS ja HYA (Ennakkoratkaisupyyntö – Unionin tuomioistuimen työjärjestyksen 99 artikla – SEU 4 artiklan 3 kohta – SEUT 267 artikla – Euroopan unionin perusoikeuskirja – 47 artiklan toinen kohta – Unionin tuomioistuimen työjärjestyksen 94 artikla – Ennakkoratkaisupyynnön sisältö – Kansallinen oikeussääntö, jossa velvoitetaan kansallinen rikostuomioistuin luopumaan asian käsittelystä, koska se on ottanut kantaa asian tosiseikkoihin ja oikeudellisiin seikkoihin ennakkoratkaisupyynnössä, sillä muuten pääasiassa annettava ratkaisu voitaisiin kumota – SEUT 18 artikla – Perusoikeuskirjan 21 artiklan 2 kohta – Euroopan unionin tuomioistuimen perussäännön 23 artikla – Kansallisten tuomioistuinten velvollisuus ilmoittaa jäsenvaltiolle, johon ne kuuluvat, kaikista unionin tuomioistuimelle esittämistään ennakkoratkaisupyynnöistä)

16.5.2022   
            
            
               FI
            
            
               Euroopan unionin virallinen lehti
            
            
               C 198/13
            
         
      Unionin tuomioistuimen määräys (kahdeksas jaosto) 25.3.2022 (ennakkoratkaisupyyntö, jonka on esittänyt Spetsializiran nakazatelen sad – Bulgaria) – Rikosoikeudenkäynti, jossa vastaajina ovat IP, DD, ZI, SS ja HYA
      (Asia C-609/21) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - SEU 4 artiklan 3 kohta - SEUT 267 artikla - Euroopan unionin perusoikeuskirja - 47 artiklan toinen kohta - Unionin tuomioistuimen työjärjestyksen 94 artikla - Ennakkoratkaisupyynnön sisältö - Kansallinen oikeussääntö, jossa velvoitetaan kansallinen rikostuomioistuin luopumaan asian käsittelystä, koska se on ottanut kantaa asian tosiseikkoihin ja oikeudellisiin seikkoihin ennakkoratkaisupyynnössä, sillä muuten pääasiassa annettava ratkaisu voitaisiin kumota - SEUT 18 artikla - Perusoikeuskirjan 21 artiklan 2 kohta - Euroopan unionin tuomioistuimen perussäännön 23 artikla - Kansallisten tuomioistuinten velvollisuus ilmoittaa jäsenvaltiolle, johon ne kuuluvat, kaikista unionin tuomioistuimelle esittämistään ennakkoratkaisupyynnöistä)
      (2022/C 198/19)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Spetsializiran nakazatelen sad
      
         Rikosoikeudenkäynnin asianosaiset pääasiassa
      
      IP, DD, ZI, SS ja HYA
      
         Määräysosa
      
      
                  1)
               
               
                  SEUT 267 artiklaa ja unionin tuomioistuimen työjärjestyksen 94 artiklan ensimmäisen kohdan a alakohtaa, luettuina SEU 4 artiklan 3 kohdan ja Euroopan unionin perusoikeuskirjan 47 artiklan toisen kohdan valossa, on tulkittava siten, että ne ovat esteenä kansalliselle oikeussäännölle, jossa velvoitetaan rikosasioita käsittelevät kansalliset tuomioistuimet luopumaan asian käsittelystä silloin, kun ne lausuvat asian tosiseikoista unionin tuomioistuimelle esittämässään ennakkoratkaisupyynnössä, sillä muuten pääasiassa annettava ratkaisu voitaisiin kumota. Kyseisten tuomioistuinten ja kaikkien elinten, joilla on toimivalta soveltaa tällaista sääntöä, on jätettävä soveltamatta sitä.
               
            
                  2)
               
               
                  SEUT 18 artiklaa, perusoikeuskirjan 21 artiklan 2 kohtaa ja Euroopan unionin tuomioistuimen perussäännön 23 artiklaa on tulkittava siten, etteivät ne ole esteenä jäsenvaltion säännöstölle, jossa velvoitetaan ennakkoratkaisupyynnön unionin tuomioistuimelle esittävä tuomioistuin toimittamaan jäljennös tästä pyynnöstä viranomaiselle, joka vastaa kyseisen jäsenvaltion edustamisen varmistamisesta unionin tuomioistuimessa.
               
            
         (1)  Jättämispäivä: 28.9.2021.